Valentynsdae – hier "blok" ek!
1. Ek is nie juis in dit nie -maar ‘n vriend het ‘n glimlag op my fb-timeline ge-post.
(En ek moet dit net gou hier kom verewig.)
2. My Valentynsdag het begin nes alle ander dae. My pieringoog was vroeg by ons in die huis, haar ogies het geskitter, ons gee vanaand geskenkies, nê ouma? Ai my Laan, ja… Nog ‘n bleddie geskenke dag? Dink ek in stilte. Ek sal maar iewers sjokolade harte kry en dit op die tafel sit vanaand, want vir groot gaan, gaan ek beslis nie.
3. Die man het sy al voorspelbare hart vroegoggend sommer net as ‘n terloopse “gesture” ontvang. Iets wat ek al vir jare doen, niks groot nie, maar darem net dat hy weet ek LAAIK hom eintlik nogsteeds en dat hy nog al die pad “die een” is. Nie toegedraai of niks, net op die bedkassie gesit, net vir hom.
4. Etenstyd kom my dogter met ‘n ietsie, ma “happie valentynsdag” Verbaas sê/ vra ek en dit? Ma is my Valentyn… mmm… o ok, dankie my Bok dit is nou spesiaal. Ek dog jy is dalk bederf vir ‘n middagete deur iemand? Gmf, is al wat sy daarop reageer. En in my hart weet ek waarvoor sy wens, en my gebed is dat sy meer as dit sal kry vir dit waarvoor sy so hard wens, meer en beslis baie beter… iemand wat haar sal liefhê, onvoorwaardelik sonder dit wat uit ‘n verhouding gemaak kan word en vir die mens waarvoor sy staan. Maar ongeag my vinnige gedagtes/gebed sê ek weer, dankie my Bok.
Maar vanaand is my Valentynsdag aan my gesin…. sjokolade bere, want die wereld se harte is vir vandag uitverkoop, net sodat ons so ‘n gedagte of wat aan die liefde kan gee, en dan so ook kan
onthou regte egte liefdesdae = 365 dae pj, en nie slegs 1 enkele ou daggie nie, moet dus nie vergeet om more nogsteeds lief te hê nie. Waarom? Want die liefde oorwin als….
8 thoughts on “Valentynsdae”
Februarie 14, 2017 at 6:20 nm
Ag die bere is te oulik… Groot liefde die beerliefde!
Sug … onvoorwaardelike liefde tussen mense bestaan nie.
Februarie 14, 2017 at 6:25 nm
Agapè liefde kom net van God, onvoorwaardelik en onverdienstelik. Ongelukkig is jy reg dit bestaan nie onder mense nie…
Februarie 14, 2017 at 7:20 nm
Net so! ❤
Februarie 15, 2017 at 8:34 vm
Dis nou n mooi Valentyn storie.
Februarie 15, 2017 at 8:40 vm
Dankie… ‘n valentynsdag etenstafel sonder kerse, twee volwasse kinders sonder ‘n valentyn aan die sy, en ‘n kleinkind met ‘n blink naiewiteit oor die liefde in haar oë – en juis oor lg moes daar ten minste sjokolade bere uitgedeel word. Want die glo in liefde moet nog lank deel van haar ou hartjie wees. ❤
Februarie 15, 2017 at 8:44 vm
Defnitief. Die bere is te oulik en pas by n kind se Valentyn.
Februarie 15, 2017 at 11:43 vm
Ons “doen” nie eintlik die V-dag nie. Ek het ‘n stokkielekker-hartjie vir my man huis toe gedra (geskenk van een van sy vriendinne saam met wie ek gaan inkopies doen het) en hy het dit met die hond gedeel – heel ingenome met die geskenkie. Gelukkig het ek vir hom ‘n paar Aqua-skoene gekoop en die stokkielekker se lintjie om die inkopiesak gedraai – hy was baie bly daaroor ook. Haha, nou nie juis romanties nie, maar darem slim (skelm).
Februarie 15, 2017 at 11:46 vm
Ons doen nie, maar ter wille v Elaine het ek maar gemaak of ons dit doen. Maar my man kry elke jr ietsie in die vorm v ‘n hart en ek kry dan sjokolade en sjampanje… wat ek nooit drink nie.